CELEX: 32009R0834
Language: mt
Date: 2009-09-11 00:00:00
Title: Regolament tal-Kummissjoni (KE) Nru 834/2009 tal- 11 ta’ Settembru 2009 li jimplimenta r-Regolament (KE) Nru 716/2007 tal-Parlament Ewropew u tal-Kunsill tal- 20 ta’ Ġunju 2007 dwar l-istatistika tal-Komunità fuq l-istruttura u l-attività tal-affiljati barranin, f’dak li għandu x’jaqsam mar-rapporti tal-kwalità (Test b’relevanza għaż-ŻEE)

12.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 241/3
            
         REGOLAMENT TAL-KUMMISSJONI (KE) Nru 834/2009
   tal-11 ta’ Settembru 2009
   li jimplimenta r-Regolament (KE) Nru 716/2007 tal-Parlament Ewropew u tal-Kunsill tal-20 ta’ Ġunju 2007 dwar l-istatistika tal-Komunità fuq l-istruttura u l-attività tal-affiljati barranin, f’dak li għandu x’jaqsam mar-rapporti tal-kwalità
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 716/2007 tal-Parlament Ewropew u tal-Kunsill tal-20 ta’ Ġunju 2007 dwar l-istatistiċi tal-Komunità fuq l-istruttura u l-attività tal-affiljati barranin (1), u b’mod partikolari l-Artikolu 6(3) tiegħu,
   Billi:
   
               (1)
            
            
               Ir-Regolament (KE) Nru 716/2007 stabbilixxa qafas komuni għall-produzzjoni sistematika tal-istatistiċi tal-Komunità dwar l-istruttura u l-attività tal-affiljati barranin.
            
         
               (2)
            
            
               Jeħtieġ li jiġu adottati l-miżuri ta’ implimentazzjoni dwar id-definizzjoni ta’ standards komuni tal-kwalità u l-kontenuti u l-perjodiċità tar-rapporti tal-kwalità.
            
         
               (3)
            
            
               Jeħtieġ li jiġu definiti d-dimensjonijiet tal-kwalità applikabbli għar-rapporti tal-kwalità.
            
         
               (4)
            
            
               Il-miżuri stipulati f’dan ir-Regolament huma skont l-opinjoni tal-Kumitat tal-Programm Statistiku,
            
         ADOTTAT DAN IR-REGOLAMENT:
   Artikolu 1
   Ir-rapporti tal-kwalità msemmija fl-Artikolu 6(2) tar-Regolament (KE) Nru 716/2007 għandhom jitfasslu mill-Istati Membri skont ir-regoli stipulati fl-Anness għal dan ir-Regolament.
   Artikolu 2
   L-ewwel rapport tal-kwalità għandu jitfassal għad-dejta li għandha x’taqsam mas-sena ta’ referenza 2007 u għandu jitressaq sat-28 ta’ Frar 2010.
   L-Istati Membri għandhom jipprovdu rapporti tal-kwalità għal kull sena ta’ referenza sussegwentament fi żmien 26 xahar wara t-tmiem tas-sena ta’ referenza.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta’ Settembru 2009.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 171, 29.6.2007, p. 17.
   
      ANNESS
      
         REKWIŻITI GĦAR-RAPPORTI TAL-KWALITÀ
      
      1.   ID-DAĦLA
      Ir-rapport tal-kwalità għandu jinkludi kemm indikaturi kwantitattivi kif ukoll kwalitattivi tal-kwalità tad-dejta. Il-Kummissjoni (l-Eurostat) għandha tipprovdi r-riżultati għal dawk l-indikaturi kwantitattivi li jistgħu jiġu kkalkulati abbażi tad-dejta mogħtija mill-Istati Membri. L-Istati Membri għandhom jinterpretawhom u janalizzawhom, fid-dawl tal-metodoloġija tagħhom ta’ ġabra u jipprovdu l-indikaturi kwantitattivi residwi kif ukoll l-informazzjoni kwalitattiva.
      2.   L-ISKEDA
      Kull sena, il-Kummissjoni (l-Eurostat) għandha tforni lill-Istati Membri fi żmien 24 xahar wara t-tmiem tas-sena ta’ referenza (qabel l-aħħar ta’ Diċembru) b’abbozzi ta’ dokumenti għar-rapporti tal-kwalità, li diġà jinkludu, parzjalment, il-biċċa l-kbira tal-indikaturi kwantitattivi u informazzjoni oħra disponibbli għall-Kummissjoni (l-Eurostat).
      Kull sena, l-Istati Membri għandhom ifornu lill-Kummissjoni (l-Eurostat) fi żmien 26 xahar wara t-tmiem tas-sena ta’ referenza (qabel l-aħħar ta’ Frar) bir-rapporti ta’ kwalità lesti kompletament.
      3.   IL-KRITERJI TA’ KWALITÀ
      Id-dejta trażmessa mill-Istati Membri għandha tiġi vverifikata billi titqabbel mal-kriterji ta’ kwalità li ġejjin:
      
                  3.1.
               
               
                  Rilevanza: tirreferi għall-grad ta’ kemm l-istatistika tilħaq il-ħtiġijiet attwali u potenzjali tal-utenti;
               
            
                  3.2.
               
               
                  Preċiżjoni: tirreferi għal kemm l-estimi jqarrbu lejn il-valuri reali mhux magħrufa;
               
            
                  3.3.
               
               
                  Koerenza: tirreferi għall-kapaċità tad-dejta li tiġi amalgamata b’mod affidabbli f’modi differenti u għal użi varji;
               
            
                  3.4.
               
               
                  Komparabilità: tirreferi għal kejl tal-impatt tad-differenzi fil-kunċetti applikati tal-istatistika, għodod u proċeduri tal-kejl, fejn l-istatistika titqabbel bejn iż-żoni ġeografiċi, dominji settorjali jew matul iż-żmien;
               
            
                  3.5.
               
               
                  Fi żmien opportun: tirreferi għall-perjodu bejn id-disponibilità tat-tagħrif u l-avveniment jew il-fenomenu li dan jiddeskrivi;
               
            
                  3.6.
               
               
                  Puntwalità: tirreferi għad-dewmien ta’ żmien bejn id-data ta’ rilaxx tad-dejta u d-data mmirata (id-data meta suppost kellha tintbagħat id-dejta);
               
            
                  3.7.
               
               
                  Aċċessibilità u ċarezza: tirreferi għall-kondizzjonijiet u l-modalitajiet li bihom l-utenti jistgħu jiksbu, jużaw u jinterpretaw id-dejta;